ການບໍລິການ ແລະຈັດການໃນການກຳຈັດຂີ້ເຫຍື້ອ ຢູ່ນະຄອນຫລວງວຽງຈັນຍັງ ຂາດເຂີນຢູ່
​ນະ​ຄອນ​ຫລວງວຽງ​ຈັນກຳ​ລັງ​ມີປະ​ລິ​ມານ​ຂີ​້ເຫຍື້ອ ເພີ້ມຂຶ້ນຢ່າງໄວວາ ທີ່ເປັນ​ຜົນຕາມມາກັບການເຕີບໂຕທາງ ເສດຖະກິດ ຕະ​ຫລອດ​ທັງການປ່ຽນແປງແບບ ແຜນການດໍາລົງຊີວິດ ຂອງຄົນຢູ່​ໃນ​ຕົວ​ເມືອງ.
ໂດຍເປັນສູນກາງທາງເສດຖະກິດ, ການສຶກສາ, ອຸດສາຫະກໍາ ແລະທຸລະກິດ ການຄ້າ ຂອງປະເທດ, ນະຄອນຫລວງວຽງຈັນກໍາລັງປະສົບກັບບັນຫາ ສິ່ງແວດ ລ້ອມຫລາຍຢ່າງ ໂດຍສະເພາະແມ່ນບັນຫາການເພີ້ມຂຶ້ນຢ່າງໄວວາຂອງປະລິມານຂີ້ເຫຍື້ອ ທີ່ເປັນຜົນ ຕາມມາກັບການເຕີບໂຕທາງເສດຖະກິດ, ການເພີ້ມຂຶ້ນຂອງພົນລະເມືອງຕະຫລອດທັງການປ່ຽນແປງແບບ ແຜນການດໍາລົງຊີວິດ ຂອງຄົນຢູ່ໃນຕົວເມືອງດັ່ງກ່າວ ແຕ່ວ່າ ການພັດທະນາແລະບໍລິຫານຕົວເມືອງໃຫ້ເປັນລະບົບ ແລະສະອາດນັ້ນຫລາຍກັບຊັກ ຊ້າ ຈຶ່ງເຮັດໃຫ້ເກີດບັນຫາໃນການບໍລິຫານ ແລະກຳຈັດຂີ້ເຫຍື້ອຢູ່ໃນນະຄອນຫລວງ ດັ່ງກ່າວ ບໍ່ທົ່ວເຖິງ ດ້ວຍເຫດໃດຈຶ່ງເປັນເຊັ່ນນັ້ນຂໍເຊີນທ່ານຮັບຟັງລາຍລະອຽດຈາກ ກິ່ງສະຫວັນໄດ້ໃນອັນດັບຕໍ່ໄປ ໃນສອງທົດສະວັດມານີ້ ສປປ ລາວ ເປັນປະເທດນຶ່ງໃນໂລກ ທີ່ມີລະດັບເຕີບໂຕທາງ ເສດຖະກິດສູງ, ອີງຕາມລາຍງານຂອງທະນາຄານໂລກໃນປີ 2019 ຜົນກະທົບໃນ ດ້ານລົບອັນນຶ່ງທີ່ຕາມມາກັບຄວາມຈະເລີນກ້າວໜ້າທາງເສດ ຖະກິດ, ການສ້າງ ແລະຂະຫຍາຍອຸດສາຫະກໍາ ແລະ ການເພີ້ມຂຶ້ນຢ່າງວ່ອງໄວຂອງພົນລະເມືອງໃນ ຕົວເມືອງໃຫຍ່ ເຊັ່ນນະຄອນຫລວງວຽງຈັນນັ້ນກໍຄື ການເພີ້ມຂຶ້ນຢ່າງໄວວາຂອງປະລິມານຂີ້ເຫຍື້ອ, ລວມທັງຂີ້ເຫຍື້ອປະເພດຢາງ ປລາສຕິກ ອີງຕາມສູນສະຖິຕິແຫ່ງຊາດ ຂອງລາວ, ຢູ່ນະຄອນຫລວງວຽງຈັນ ທີ່ມີປະຊາຊົນປະມານ 9 ແສນ 7 ພັນຄົນ ໃນປີ 2019ຊຶ່ງກວາມເອົາເຄິ່ງນຶ່ງຂອງຈຳນວນຄົນທີ່ອາໄສໃນເຂດຕົວເມືອງທັງໝົດທົ່ວປະ ເທດ ໂດຍມີອັດຕາ ການເພີ້ມຂຶ້ນຂອງພົນລະເມືອງສະເລ່ຍ 4 3 ເປີເຊັນ ສະນັ້ນ ເຖິງ ແມ່ນວ່າ ນະຄອນດັ່ງກ່າວຈະຍັງບໍ່ທັນປະສົບກັບບັນຫາຂີ້ເຫຍື້ອຢ່າງຮ້າຍແຮງເທົ່າ ກັບຕົວເມືອງໃຫຍ່ອື່ນຢູ່ໃນເຂດລຸ່ມແມ່ນໍ້າຂອງກໍຕາມ ແຕ່ມັນກໍເປັນຕົວເມືອງ ທີ່ຢູ່ໃນ ອັນດັບທີ 3, ທີ່ລອງລົງມາຈາກບາງກອກ ແລະຄຸນໝິງ ທີ່ມີອັດຕາຜະລິດຂີ້ເຫຍື້ອສູງ, ອີງຕາມບົດຄົ້ນຄວ້າຂອງທ່ານ ບຸກສຸກ ສຸກສະຫວັດ, ອາຈານ ສອນໃນມະຫາວິທະຍາ ໄລແຫ່ງຊາດ ຢູ່ໃນນະຄອນຫລວງວຽງຈັນ ໃນແຕ່ລະມື້ແມ່ນມີຂີ້ເຫຍື້ອຜະລິດຂຶ້ນມາປະມານ 650 ໂຕນ ແລະ ປະມານ 6 1 ເປີເຊັນຂອງຂີ້ເຫຍື້ອເຫລົ່າແມ່ນຢາງປລາສຕິກ ທີ່ກຳຈັດໃຫ ໝົດໄປໄດ້ຍາກ, ອີງຕາມການລາຍງານຂອງອົງການພັດທະນາ ແລະຄຸ້ມຄອງຕົວ ເມືອງທີ່ເປັນອົງການຮັບຜິດຊອບຕໍ່ໜ່ວຍຄຸ້ມຄອງ ແລະບໍລິຫານສະໜາມຖິ້ມຂີ້ເຫຍື້ອ ຫລັກ 32, ເມືອງໄຊທານີໃນນະຄອນຫລວງວຽງຈັນ ໃນການໃຫ້ສໍາພາດກັບn ວີໂອ ເອນັ້ນ, ເຈົ້າໜ້າຄຸ້ມຄອງບໍລິຫານສະໜາມຖິ້ມຂີ້ ເຫຍື້ອໃນຫລັກ 32 ທ່ານນຶ່ງບອກວ່າ: ເພື່ອຮັກສາສິ່ງແວດລ້ອມໃນນະຄອນຫລວງວງຈັນນັ້ນ, ຄະນະບໍລິຫານ ແລະຄຸ້ມຄອງ ຕົວເມືອງນະຄອນຫລວງ ໄດ້ວາງນະໂຍບາຍ 6 ສໍ ອອກມາ ໃນຊຸມປີມໍ່ໆມານີ້ ຊຶ່ງໄດ້ ແກ່ ສ: ສັນຕິພາບ, ສ: ສະອາດ, ສ: ສີຂຽວ, ສ:ສະຫວ່າງ, ສ:ສີວິໄລ ແລະ ສ: ສະຫງ່າ ແຕ່ເນື່ອງຈາກວ່າ ມີຂໍ້ຈຳກັດທາງດ້ານການເງິນ, ຊັບພະຍາກອນມະນຸດ, ລະບຽບການ ແລະຄວາມຊຳນານງານໃນດ້ານເທັກນິກ ແລະການບໍລິຫານ ຈຶ່ງເຮັດໃຫ້ມີການບໍລິ ການໃນການກໍາຈັດຂີ້ເຫຍື້ອບໍ່ປະຕິບັດໄດ້ຢ່າງທົ່ວເຖິງ ແລະພັດທະນາໄປຢ່າງຊ້າໆ ແລະບໍ່ເປັນໄປຕາມນະໂຍບາຍນັ້ນໄດ້ດີປານໃດ ອີງຕາມຄຳຄິດເຫັນຂອງເຈົ້າໜ້າທີ່ ຄຸ້ມຄອງສະໜາມຖິ້ມຂີ້ເຫຍື້ອທີ່ກ່າວມາຂ້າງເທິງນັ້ນ ທ່ານບອກວ່າ: “ ເມື່ອເວົ້າເຖິງ ການບໍລິການເກັບຂີ້ເຫຍື້ອເພື່ອເອົາໄປຖອກໄວ້ໃນສະໜາມຖິ້ມຂີ້ເຫຍື້ອ ຫລັກ 32 ນັ້ນ ແມ່ນດຳເນີນງານໂດຍ 9 ບໍລິດສັດຊຶ່ງໃນນັ້ນ 1 ບໍລິສັດແມ່ນເປັນຂອງ ລັດວິສາຫະກິດ ການບໍລິການດ້ານນີ້ ກໍມີໃຫ້ແຕ່ສຳລັບຢູ່ໃນ 8 ເມືອງຂອງນະຄອນ ຫລວງວຽງຈັນເທົ່ານັ້ນ, ຊຶ່ງລວມມີ 4 ເມືອງທີ່ຕັ້ງຢູ່ໃຈກາງ ເທດສະບານເມືອງ ຊຶ່ງກໍຄື ຈັນທະບູລີ, ສີສັດຕະນາກ, ສີໂຄດ ຕະບອງ, ໄຊເສດຖາ ແລະ 5 ເມືອງທີ່ຢູ່ເຂດຊານ ເມືອງແລະມີເນື້ອທີ່ສ່ວນໃຫຍ່ເປັນເຂດຊົນນະບົດ ຄືເມືອງໄຊທານີ, ຫາດຊາຍຟອງ, ປາກງື່ມ ແລະນາຊາຍທອງ ສ່ວນເມືອງສັງທອງແມ່ນບໍ່ມີການບໍລິການທີ່ວ່ານີ້ເລີຍ, ອີງຕາມອົງການພັດທະນາ ແລະຄຸ້ມຄອງຕົວເມືອງ ມີແຕ່ຢູ່ໃນເຂດ 4 ເມືອງໃນເຂດ ເທດສະບານ ເທົ່ານັ້ນມີການບໍລິການທີ່ມີປະສິດທິພາບແລະເປັນລະບົບດີດແດ່ ໂດຍ ມີລົດຂົນສົ່ງຂີ້ເຫຍື້ອໄປເກັບເອົາຂີ້ເຫຍື້ອຂອງແຕ່ລະຄົວເຮືອນ ແລະຫ້າງຮ້ານລວມ ທັງອົງການຕ່າງໆອາທິດລະເທື່ອ ສ່ວນຢູ່ 5 ເມືອງທີ່ເຫລືອນັ້ນແມ່ນມີການ ບໍລິການຢູ່ ແຕ່ກໍຂາດເຂີນ ຫລືບໍ່ດີປານໃດ ດັ່ງການໃຫ້ສໍາພາດຂອງພະນັກງານບໍລິຫານສູນການ ຄ້າໄອເຕັກທີ່ເປັນບໍລິສັດນຶ່ງ ທີ່ໃຊ້ບໍລິການຂອງ ບໍລິສັດເກັບຂີ້ເຫຍື້ອທີ່ເວົ້າວ່າ: ສະຫລຸບແລ້ວ, ການບໍລິການເກັບແລະກຳຈັດຂີ້ເຫຍື້ອໃນນະຄອນຫລວງວຽງຈັນນັ້ນ ກໍໄດ້ມີການປະຕິບັດຢ່າງເປັນລະບົບມາຢູ່ ແຕ່ເນື່ອງຈາກຂໍ້ຈຳກັດໃນຫລາຍດ້ານ ໂດຍ ສະເພາະແມ່ນທາງດ້ານເງິນທຶນ ແລະອຸປະກອນ ຈຶ່ງເຮັດໃຫ້ການບໍລິການດ້ານນີ້ບໍ່ສາ ມາດຕອບສະໜອງຄວາມຕ້ອງການຂອງປະຊາຊົນໃນຕົວເມືອງທີ່ມີພົນລະເມືອງນັບມື້ ນັບເພີ້ມຂຶ້ນນີ້ໄດ້ ດີປານໃດ